Diari Oficial de la Generalitat Valenciana


Sumari del DOGV 8123, del 08-09-2017 (2017/7697)

RESOLUCIÓ de 28 d'agost de 2017, de la consellera de Sanitat Universal i Salut Pública, per la qual convoquen subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat, com ara població immigrant o població d'ètnia gitana, entre altres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7697


Data del document
:   28-08-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 28 d'agost de 2017, de la consellera de Sanitat Universal i Salut Pública, per la qual convoquen subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat, com ara població immigrant o població d'ètnia gitana, entre altres. [2017/7697]  
Per mitjà de l'Ordre 5/2017, de 20 de juny, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública en el Diari Oficial de la Generalitat Valenciana núm. 8074 de 30 de juny de 2017.  
L'article 3 de l'esmentada ordre estableix que la convocatòria de les subvencions es realitzarà pel procediment de concurrència competitiva mitjançant una resolució de la persona titular de la conselleria amb competències en matèria de Sanitat.  
En virtut del que s'ha exposat i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
L'objecte de la present convocatòria és convocar en règim de concurrència competitiva les subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat, com ara població immigrant o població d'ètnia gitana, entre altres, d'acord amb el que estableix l'esmentada Ordre 5/2017.  
  
Segon. Finançament  
1. Les subvencions previstes en la present convocatòria es finançaran a càrrec del programa pressupostari de la Conselleria de Sanitat Universal i Salut Pública 45.67.97.5407.753.59, del capítol IV, codi línia comptable S0404000, dels pressupostos de la Generalitat per a l'any 2017.  
2. El total de les subvencions atorgades per a aquests projectes no podran superar la quantia màxima de 110.000,00 euros, en l'exercici pressupostari 2017  
  
Tercer. Entitats sol·licitants.  
1. Podran sol·licitar les subvencions regulades en el títol IV, capítol III de l'esmentada Ordre 5/2017, els ajuntaments de la Comunitat Valenciana que treballen amb població en situació d'especial vulnerabilitat, com a població immigrant o població ètnia gitana, entre altres.  
2. Aquestes entitats, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran d'acreditar els requisits establits en l'article 23.2 de l'esmentada Ordre 5/2017.2.  
  
Quart. Termini de presentació de sol·licituds  
1. La sol·licitud de subvenció, firmada per la persona representant legal de l'entitat, es dirigirà a la Direcció General de Salut Pública de la Conselleria de Sanitat Universal i Salut Pública, i s'ajustarà al model que figura com a annex a aquesta resolució.  
2. El termini per a la presentació de les sol·licituds serà de 20 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
3. Les sol·licituds hauran de presentar-se preferentment en el registre d'entrada de la Conselleria de Sanitat Universal i Salut Pública, siti al carrer Misser Mascó, 31-33, 46966 València, dirigides a la Direcció General de Salut Pública, sense perjudici de les formes previstes en la legislació de procediment administratiu comú.  
  
Cinqué. Documentació que ha d'acompanyar a la sol·licitud  
1. De conformitat amb allò que s'ha previst en l'article 5.2 de l'esmentada Ordre 5/2017, junt amb la sol·licitud que figura com a annex, haurà d'acompanyar-se la documentació següent:  
a) Dos exemplars de les dades de domiciliació bancària.  
b) Documentació relativa al projecte pel qual s'opta a la subvenció, així com la memòria econòmica amb la quantia d'aquest.  
c) Certificat d'adhesió al IV Pla de salut de la Comunitat Valenciana (els distints ajuntaments i entitats locals de la Comunitat Valenciana podran trobar en la seu electrònica seu.gva.es, un model de certificat i d'acord del Ple per a l'adhesió al IV Pla de salut 2016-2020 de la Comunitat Valenciana).  
d) Certificat de l'ajuntament que les accions arreplegads en el projecte pel qual se sol·licita la subvenció, estan vinculades a la població d'especial vulnerabilitat, i segueixen les línies metodològiques i temàtiques establides en l'article 23.2 apartat b de l'Ordre 5/2017.  
  
e) Certificat de l'ajuntament respecte que la implantació de les accions dutes a terme estan coordinades amb els espais de participació comunitària local, d'acord amb el que estableix l'article 23.2 apartat c de l'Ordre 5/2017.  
2. Els models normalitzats tant de la sol·licitud com del model de domiciliació bancària es troben en la seu electrònica de la Generalitat seu.gva.es.  
  
Sisé. Criteris objectius de l'atorgament de la subvenció  
L'import de la subvenció atorgada es determinarà proporcionalment a la puntuació obtinguda segons els criteris de valoració ressenyats en l'article 24 de l'esmentada Ordre 5/2017, els projectes acceptats per a rebre-la i la quantia sol·licitada, i no podrà superar en cap cas la quantitat sol·licitada per al projecte.  
  
Seté. Comissió avaluadora  
De conformitat amb el que preveu l'article 8 de l'esmentada Ordre 5/2017, la comissió d'avaluació serà nomenada per la persona titular de la direcció general amb competències en matèria de Salut Pública, en el termini màxim de 10 dies a partir de l'endemà de la publicació de la present convocatòria.  
  
Huité. Mitjans de publicació dels distints tràmits  
Les publicacions de relacions de projectes admesos a tràmit, els requeriments d'esmena de la sol·licitud o documentació, si és el cas, i les resolucions de concessió es publicaran, a més de pels mitjans establits en l'esmentada Ordre 5/2017, en la seu electrònica seu.gva.es o portal institucional de la Generalitat en internet www.gva.es, així com en la pàgina web de la conselleria amb competències en matèria de sanitat i salut www.san.gva.es.  
  
Nové. Termini de resolució i notificació  
El termini màxim per a tramitar, resoldre i notificar les resolucions de concessió serà de quatre mesos comptats des de l'endemà de la publicació en el Diari Oficial de la Generalitat Valenciana, d'acord amb el que estableix l'article 9 de l'esmentada Ordre 5/2017.  
  
Deu. Recursos  
La resolució de concessió de la subvenció que es dicte d'acord amb la present convocatòria i bases reguladores aprovades per l'esmentada Ordre 5/2017, posarà fi a la via administrativa, i es podrà interposar recurs potestatiu de reposició davant de l'òrgan que l'ha dictat en el termini d'un mes comptat des de l'endemà de la notificació, o bé directament ser impugnada davant de l'ordre jurisdiccional contenciós administratiu, d'acord amb el que preveu l'article 123 de la Llei 39/2015 d'1 d'octubre, de procediment administratiu comú de les administracions públiques.  
  
Onze. Despeses subvencionables, quantia i pagament de la subvenció  
1. Als efectes del que preveu aquesta convocatòria es consideraran subvencionables aquelles que responguen de manera indubtable a la naturalesa de l'activitat subvencionada, resulten estrictament necessàries i es realitzen en el termini establit en la present convocatòria, de conformitat amb el que estableix l'article 12 de l'esmentada Ordre 5/2017.  
  
2. La quantia de les subvencions individuals es determinarà seguint els criteris de valoració establits en el títol IV, capítol III de l'Ordre 5/2017, amb un màxim global de finançament del total de la subvenció segons el que estableix l'apartat segon de la present convocatòria.  
3. El pagament de la subvenció es realitzarà d'acord amb el que disposa la Llei 38/2003 i la resta de normes concordants.  
4. En tot cas, amb caràcter previ al pagament de la subvenció el beneficiari haurà de trobar-se al corrent del compliment de les seues obligacions tributàries i davant de la Seguretat Social i a la resta dels requisits i, si és el cas, de la resta de requisits establits en l'article 14 de l'esmentada Ordre 5/2017.  
  
Dotze. Termini i forma de justificació  
1. La justificació de les subvencions, d'acord amb el que preveu l'article 15 de l'esmentada Ordre 5/2017, es realitzarà per mitjà de la presentació davant de la Direcció General de Salut Pública, de la documentació necessària per a acreditar la despesa realitzada, fins a dos mesos com a màxim abans de la finalització de l'exercici pressupostari en què es concedisquen les subvencions, de conformitat amb allò que disposa l'article 165.2.i) de la Llei 1/2015, de 6 de febrer, d'hisenda pública, sector públic instrumental i subvencions.  
2. Quant a la forma de justificació es realitzarà d'acord amb el que estableix l'apartat 2 de l'article 15 de l'esmentada Ordre 5/2017.  
  
Tretze. Efectes  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a via administrativa, es podrà interposar recurs potestatiu de reposició davant de l'òrgan que l'ha dictat en el termini d'un mes comptat des de l'endemà de la publicació, o bé directament ser impugnada davant de l'ordre jurisdiccional contenciós administratiu.  
  
València, 28 d'agost de 2017.- La consellera de Sanitat Universal i Salut Pública: Carmen Montón Giménez.